Hem estat molt contents de la nostra estada a Artà, és un poble molt bonic i té moltes coses per visitar, com ara Ses Païsses o les Coves d'Artà.
Artà és un poble molt tranquil i allunyat de les aglomeracions pròpies d'una ciutat gran però en menys de mitja hora de cotxe pots anar a diverses cales i gaudir d'un bany.
En Manel ha estat molt hospitalari i amable. Ens va rebre per donar-nos la clau de l'apartament. Ens va ajudar a pujar les maletes. Un cop a l'apartament, ens va ensenyar l'apartament i ens va aconsellar sobre quines coses podíem fer i in podíem anar a comprar. També ens va deixar unes guies de turisme. Ens ha fet sentir com si fóssim a casa.
L'apartament és tal i com es veu en les fotografies, ens va agradar molt!! El vam trobar super net i tot preparat. La seva terrassa és veritablement una joia per poder fer un beure mentre prens la fresca.
La seva localització és molt bona, pots aparcar el cotxe a tocar i tens el supermercat a cinc minuts i una pastisseria (gairebé al costat del supermercat) fan unes ensaïmades molt bones.
Esperem tornar aviat i sense cap mena de dubte, tornaríem a contactar amb en Manel i la seva familia.